Narodna skupština
20121228

Gospodine predsedavajući, kolege narodni poslanici, bilo koja tema da se nađe u Narodnoj skupštini ili u javnosti, DSS zaista želi da pristupi ozbiljno i raspravi i da doprinese da se kako tema Kosova, koja je ovde pomenuta, tako naravno i Zakon o javnim nabavkama, na što kvalitetniji način, reši. Što se tiče pominjanja DSS u kontekstu učešća u doprinosu da se platforma o KiM donese u Narodnoj skupštini, verujem da će naš doprinos biti takav da se sve ono loše što je učinjeno za vreme prethodne Vlade, sav onaj sunovrat politike oko KiM koji se desio za vreme Vlade Mirka Cvetkovića i Borisa Tadića, da svi ovi pogrešni sporazumi koji su prihvaćeni, budu sada ispravljeni novim dokumentom koji će usvojiti Narodna skupština. Verujemo da će naš doprinos promeniti te politike, loše politike, biti zaustavljen upravo. Mi ćemo naš doprinos u tom smislu dati. Što se tiče ove rasprave koja je vođena oko Poslovnika, znate šta? Ima 138 predstavnika predlagača. Postavljam pitanje, da li su se svih 137 predstavnika predlagača izjasnili o ovom amandmanu ili je to stav samog predstavnika predlagača? Mi smo čuli stav predstavnika predlagača, ne znamo, možda se poslanički klub SPS potpuno solidarisao sa kolegom Radenkovićem. Svi su možda podržali. To znači da je podrška ovom predlogu, ovom amandmanu, drugačija ili je to stav samo kolege Arsića, kao predstavnika. Ja vas molim da utvrdimo kakav je stav svih 137 ostalih predstavnika predlagača.